
๑.  โครงสร้างองค์การบริหารส่วนตำบล
        โครงสร้างและการบริหารงานขององค์การบริหารส่วนตำบลถ้ำพรรณรา  แบ่งเป็น ๒ ฝ่าย  คือ
๑.  สภาองค์การบริหารส่วนตำบล
๒.  นายกองค์การบริหารส่วนตำบล
            สภาองค์การบริหารส่วนตำบล
สภาองค์การบริหารส่วนตำบล  ประกอบด้วยสมาชิกสภาองค์การบริหารส่วนตำบลที่มาจากการเลือกตั้งโดยตรงจากประชาชนในหมู่บ้านละ ๆ  ๒   คน  โดยสมาชิกสภาองค์การบริหารส่วนตำบลมีวาระดำรงตำแหน่ง ๔  ปี
            สภาองค์การบริหารส่วนตำบลมีอำนาจหน้าที่ดังนี้
(1) ให้ความเห็นชอบแผนพัฒนาองค์การบริหารส่วนตำบล เพื่อเป็นแนวทางในการบริหาร
กิจการขององค์การบริหารส่วนตำบล


(๒)  พิจารณาและให้ความเห็นชอบร่างข้อบัญญัติองค์การบริหารส่วนตำบล ร่างข้อบัญญัติงบประมาณรายจ่ายประจำปี และร่างข้อบัญญัติงบประมาณรายจ่ายเพิ่มเติม


(๓)  ควบคุมการปฏิบัติงานของนายกองค์การบริหารส่วนตำบลให้เป็นไปตามกฎหมาย 
นโยบาย แผนพัฒนาองค์การบริหารส่วนตำบล ข้อบัญญัติ ระเบียบ และข้อบังคับของทางราชการ

นายกองค์การบริหารส่วนตำบล
                
นายกองค์การบริหารส่วนตำบล  มาจากการเลือกตั้งโดยตรงจากประชาชนในเขตองค์การบริหารส่วนตำบล มีวาระอยู่ในตำแหน่งคราวละ ๔ ปี  
                
นายกองค์การบริหารส่วนตำบล อาจแต่งตั้งรองนายกองค์การบริหารส่วนตำบลได้ไม่เกินสองคน และอาจแต่งตั้งเลขานุการนายกองค์การบริหารส่วนตำบลได้หนึ่งคน
นายกองค์การบริหารส่วนตำบล  มีอำนาจหน้าที่ดังนี้
(1)  กำหนดนโยบายโดยไม่ขัดต่อกฎมาย  และรับผิดชอบในการบริหารราชการขององค์การบริหาร  
ส่วนตำบลให้เป็นไปตามกฎหมาย  นโยบาย  แผนพัฒนาองค์การบริหารส่วนตำบล ข้อบัญญัติ ระเบียบ และข้อบังคับทางราชการ
(๒)  สั่ง  อนุญาต  และอนุมัติเกี่ยวกับราชการขององค์การบริหารส่วนตำบล
(๓)  แต่งตั้งและถอดถอนรองนายกองค์การบริหารส่วนตำบลและเลขานุการนายกองค์การบริหาร
ส่วนตำบล
(๔)  วางระเบียบเพื่อให้งานขององค์การบริหารส่วนตำบลเป็นไปด้วยความเรียบร้อย
(๕)  รักษาการให้เป็นไปตามข้อบัญญัติองค์การบริหารส่วนตำบล
(๖)  ปฏิบัติหน้าที่อื่นตามที่บัญญัติไว้ในพระราชบัญญัติและกฎหมายอื่น
  ๒. บทบาทและอำนาจหน้าที่ขององค์การบริหารส่วนตำบล
                องค์การบริหารส่วนตำบล มีอำนาจหน้าที่ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมจนถึงฉบับปัจจุบัน  ดังนี้

 
มาตรา  ๖๖   องค์การบริหารส่วนตำบลมีอำนาจหน้าที่ในการพัฒนาตำบลทั้งในด้านเศรษฐกิจ  สังคม  และวัฒนธรรม

มาตรา ๖๗  ภายใต้บังคับกฎหมาย องค์การบริหารส่วนตำบล มีหน้าที่ต้องทำในเขตองค์การ
บริหารส่วนตำบล ดังต่อไปนี้


(๑)  จัดให้มีและบำรุงรักษาทางน้ำและทางบก
(๒)  รักษาความสะอาดของถนน ทางน้ำ ทางเดิน และที่สาธารณะรวมทั้งกำจัดมูลฝอยและ
สิ่งปฏิกูล
(๓)  ป้องกันโรคและระงับโรคติดต่อ
(๔)  ป้องกันและบรรเทาสาธารณภัย
(๕)  ส่งเสริมการศึกษา ศาสนา และวัฒนธรรม
(๖)  ส่งเสริมการพัฒนาสตรี เด็ก เยาวชน ผู้สูงอายุ ผู้พิการ
(๗)  คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม
(๘)  บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น
(๙)  ปฏิบัติหน้าที่อื่นตามที่ทางราชการมอบหมายโดยจัดสรรงบประมาณหรือบุคลากรให้ตามความ
จำเป็นและสมควร
           
มาตรา  ๖๘  ภายใต้บังคับกฎหมาย องค์การบริหารส่วนตำบลอาจจัดทำกิจการในเขตองค์การบริหารส่วนตำบล ดังต่อไปนี้
(๑)  ให้มีน้ำเพื่อการอุปโภคบริโภคและการเกษตร
(๒)  ให้มีและบำรุงการไฟฟ้าหรือแสงสว่างโดยวิธีอื่น
(๓)  จัดให้มีและบำรุงรักษาทางระบายน้ำ
(๔)  ให้มีและบำรุงสถานที่ประชุม การกีฬา การพักผ่อนหย่อนใจและสวนสาธารณะ
(๕)  ให้มีและส่งเสริมกลุ่มเกษตรกรและกิจการสหกรณ์
(๖)  ส่งเสริมให้มีอุตสาหกรรมในครอบครัว
(๗)  บำรุงและส่งเสริมการประกอบอาชีพของราษฎร
(๘)  การคุ้มครองดูแลและรักษาทรัพย์สินอันเป็นสาธารณสมบัติของแผ่นดิน
(๙)  หาผลประโยชน์จากทรัพย์สินขององค์การบริหารส่วนตำบล
(๑๐)  ให้มีตลาด  ท่าเทียบเรือ  และท่าข้าม
(๑๑)  กิจการเกี่ยวกับการพาณิชย์
(๑๒)  การท่องเที่ยว
(๑๓)  การผังเมือง 
                   องค์การบริหารส่วนตำบล มีอำนาจหน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น  พ.ศ. ๒๕๔๒   ดังนี้

 
มาตรา ๑๖  องค์การบริหารส่วนตำบลมีอำนาจและหน้าที่ในการจัดระบบบริการสาธารณะเพื่อประโยชน์ของประชาชนในท้องถิ่นของตนเองดังนี้
(๑)  การจัดทำแผนพัฒนาท้องถิ่นของตนเอง
(๒)  การจัดให้มีและบำรุงรักษาทางบก ทางน้ำ และทางระบายน้ำ
(๓)  การจัดให้มีและควบคุมตลาด ท่าเทียบเรือ ท่าข้าม และที่จอดรถ
(๔)  การสาธารณูปโภคและการก่อสร้างอื่น ๆ 
(๕)  การสาธารณูปการ
(๖)  การส่งเสริม การฝึก และประกอบอาชีพ
(๗)  การพาณิชย์ และการส่งเสริมการลงทุน
(๘)  การส่งเสริมการท่องเที่ยว
(๙)  การจัดการศึกษา
(๑๐)  การสังคมสงเคราะห์ และการพัฒนาคุณภาพชีวิตเด็ก สตรี คนชรา และผู้ด้อยโอกาส
(๑๑)  การบำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของ
ท้องถิ่น
(๑๒)  การปรับปรุงแหล่งชุมชนแออัดและการจัดการเกี่ยวกับที่อยู่อาศัย
(๑๓)  การจัดให้มีและบำรุงรักษาสถานที่พักผ่อนหย่อนใจ
(๑๔)   การส่งเสริมการกีฬา
(๑๕)  การส่งเสริมประชาธิปไตย ความเสมอภาค และสิทธิเสรีภาพของประชาชน
(๑๖)  ส่งเสริมการมีส่วนร่วมของราษฎรในการพัฒนาท้องถิ่น
(๑๗)  การรักษาความสะอาดและความเป็นระเบียบเรียบร้อยของบ้านเมือง
(๑๘)  การกำจัดมูลฝอย สิ่งปฏิกูล และน้ำเสีย
(๑๙)  การสาธารณสุข การอนามัยครอบครัว และการรักษาพยาบาล
(๒๐)  การจัดให้มีและควบคุมสุสานและฌาปนสถาน
(๒๑)  การควบคุมการเลี้ยงสัตว์
(๒๒)  การจัดให้มีและควบคุมการฆ่าสัตว์
(๒๓)  การรักษาความปลอดภัย ความเป็นระเบียบเรียบร้อย และการอนามัยโรงมหรสพและ
สถานที่อื่น ๆ
(๒๔)  การจัดการ การบำรุงรักษา และการใช้ประโยชน์จากป่าไม้ ที่ดิน ทรัพยากรธรรมชาติ
และสิ่งแวดล้อม
(๒๕)  การผังเมือง
(๒๖)  การขนส่งและการวิศวกรรมจราจร
(๒๗)  การดูแลรักษาที่สาธารณะ
(๒๘)  การควบคุมอาคาร
(๒๙)  การป้องกันและบรรเทาสาธารณภัย
(๓๐)   การรักษาความสงบเรียบร้อย การส่งเสริมและสนับสนุนการป้องกันและรักษาความปลอดภัยใน
ชีวิตและ ทรัพย์สิน
(๓๑)  กิจการอื่นใดที่เป็นผลประโยชน์ของประชาชนในท้องถิ่นตามที่คณะกรรมการประกาศ
กำหนด
๓. โครงสร้างการจัดแบ่งส่วนราชการและการบริหารบุคคลขององค์การบริหารส่วนตำบล
การจัดโครงสร้างส่วนราชการขององค์การบริหารส่วนตำบลถ้ำพรรณรา  ประกอบด้วย
๑. สำนักปลัด
มีหัวหน้าสำนักปลัดเป็นผู้บังคับบัญชาและรับผิดชอบในการปฏิบัติราชการของสำนักปลัดองค์การบริหารส่วนตำบล  มีหน้าที่รับผิดชอบเกี่ยวกับ
งานวางแผนอัตรากำลัง  งานกำหนดตำแหน่งและอัตราเงินเดือน  งานบรรจุ แต่งตั้งการเลื่อนระดับ  งานโอน ย้าย  งานทะเบียนประวัติและบัตร  งานฝึกอบรมและพัฒนาบุคลากร  งานประเมินผลการปฏิบัติงานและพิจารณาความดีความชอบ  งานดำเนินการทางวินัย  งานเกี่ยวกับการออกจากราชการ  งานเสนอขอ เครื่องราชอิสริยาภรณ์  และประกาศเกียรติคุณ  งานธุรการ  งานสารบรรณกลาง  งานรัฐพิธี  พิธีการต่าง ๆ  งานประชาสัมพันธ์หน่วยงาน  งานรับรอง งานรักษาความสะอาดและความปลอดภัยสถานที่ราชการ   งานด้านนิติการ   และดำเนินคดี   งานเกี่ยวกับตราข้อบัญญัติ ระเบียบของหน่วยงาน  งานเกี่ยวกับข้อมูลข่าวสารงานเกี่ยวกับเรื่องราวร้องทุกข์  งานเกี่ยวกับการถ่ายโอนภารกิจตาม พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒  งานเกี่ยวกับการประชุมสภาองค์การบริหารส่วนตำบล  งานเกี่ยวกับการประชุมกรรมการต่าง ๆ  งานสิทธิสวัสดิการ  ทะเบียนประวัติ  การพัฒนาอบรมสมาชิกสภาองค์การบริหารส่วนตำบล  งานส่งเสริมการมีส่วนร่วมของประชาชน  งานส่งเสริมประชาธิปไตย  งานเลือกตั้งนายกองค์การบริหารส่วนตำบลและสมาชิกสภาองค์การบริหารส่วนตำบล  งานจัดทำแผนพัฒนาองค์การบริหารส่วนตำบล  งานจัดทำระบบข้อมูล (ศูนย์ข้อมูล) งานจัดทำข้อบัญญัติงบประมาณรายจ่ายประจำปี/รายจ่ายเพิ่มเติม  งานเกี่ยวกับโครงการเงินอุดหนุนต่าง ๆ  งานโครงการตามพระราชดำริ  งานการจัดการสิ่งแวดล้อม  งานประสานหน่วยงานต่าง ๆ ราชการที่มิได้กำหนดให้เป็นหน้าที่ของส่วนราชการใด  งานส่งเสริมการกีฬา  วัฒนธรรม  จารีตประเพณีและภูมิปัญญาท้องถิ่น  งานส่งเสริมการศึกษา  งานสังคมสงเคราะห์  งานห้องสมุดประชาชน งานให้บริการสาธารณสุขและงานสาธารณสุขอื่น  งานศูนย์บริการสาธารณสุข  การส่งเสริมสุขภาพ  การป้องกันและบำบัดโรค  การกำจัดขยะมูลฝอยและสิ่งปฏิกูล  การควบคุมบำบัดน้ำเสีย  การดูแลรักษา สวนสาธารณะ  ป้องกันและบำบัดยาเสพติด  งานอื่น ๆ ที่เกี่ยวข้องและได้รับมอบหมาย
๒. ส่วนการคลัง
มีหัวหน้าส่วนการคลังองค์การบริหารส่วนตำบลเป็นผู้บังคับบัญชา  และรับผิดชอบในการ
ปฏิบัติราชการของส่วนการคลังคลังองค์การบริหารส่วนตำบล  มีหน้าที่รับผิดชอบเกี่ยวกับงานการเบิกจ่าย รับ นำส่ง เก็บรักษาเงินและเอกสารทางการเงิน งานเกี่ยวกับการตรวจสอบเอกสารการเบิกจ่ายและอนุมัติฎีกา งานเกี่ยวกับเงินเดือน ค่าจ้าง ค่าตอบแทน และเงินอื่น ๆ งานคำขอเบิกเงิน สวัสดิการต่าง ๆ งานจัดทำบัญชี งานทะเบียนคุมรายได้ รายจ่ายทุกประเภทและจัดทำทะเบียนคุมเงิน งานจัดทำงบทดลอง งบแสดงฐานะทางการเงิน งบทรัพย์สิน งบหนี้สิน-เจ้าหนี้ และเงินสะสมประจำเดือนประจำปี งานจัดทำข้อมูลสถิติการคลัง งานควบคุมการเบิกจ่ายเงินงบประมาณ งานเกี่ยวกับการจัดซื้อจัดจ้าง จัดหาพัสดุ งานเกี่ยวกับการซ่อมแซม บำรุงรักษาพัสดุ งานจำหน่ายพัสดุ ครุภัณฑ์ หรือทรัพย์สิน งานการควบคุมรับ จ่ายพัสดุ งานตรวจสอบการรับ จ่ายพัสดุประจำปี งานเกี่ยวข้องกับทรัพย์สิน งานจัดเก็บภาษีงานอื่น ๆ ที่เกี่ยวข้องและได้รับมอบหมาย
๓. กองช่าง
มีผู้อำนวยการกองช่างองค์การบริหารส่วนตำบลเป็นผู้บังคับบัญชา  และรับผิดชอบในการปฏิบัติราชการของกองโยธาองค์การบริหารส่วนตำบล  มีหน้าที่รับผิดชอบเกี่ยวกับ    
งานสำรวจและจัดทำโครงการ งานออกแบบและเขียนแบบ งานตรวจสอบการก่อสร้าง งานรวบรวมจัดเก็บประวัติโครงการต่าง ๆ งานการควบคุมอาคาร งานจัดทำแผนที่และแผนผังต่าง ๆ งานประมาณการโครงการต่าง ๆ งานเกี่ยวกับการประชาสัมพันธ์เกี่ยวกับผลงานของกองช่าง งานกำหนดราคากลางของวัสดุและงานต่าง ๆ ของท้องถิ่น งานวางแผนการปฏิบัติงานการก่อสร้างและซ่อมบำรุง งานควบคุมการก่อสร้าง งานคุมการซ่อมแซมและบำรุงรักษาพัสดุและทรัพย์สิน งานเกี่ยวกับการสาธารณูปโภค งานเกี่ยวกับการป้องกันและบรรเทาสาธารณภัย งานระบายน้ำ งานสนามกีฬาองค์การบริหารส่วนตำบล งานอื่น ๆ  ที่เกี่ยวข้องและได้รับมอบหมาย
อัตรากำลังพนักงานส่วนตำบลและลูกจ้าง
๑.  พนักงานส่วนตำบล

จำนวน

 ๑8
คน
๒.  พนักงานจ้าง
ตามภารกิจ
จำนวน

   6
คน
๔.  พนักงานจ้างทั่วไป

จำนวน

   7     คน
๕.  พนักงานจ้างเหมา

จำนวน

 ๑4     คน




รวมทั้งสิ้น
 45     คน

